Крижевци

Крижевци,   Križevci,  Kőrös,  Kreutz,  Crisium — варош в Хорватии в жупѣ Копривница-Крижевци. 

История
Крижевци упоминають ся од XII. стороча яко  Cris, Crisium, укрѣплене мѣсто, од року 1252 привилегованый варош. Взникли около костела Св. Крижа, одкы взяли свою назву. Нераз ту зберали ся цѣлодержавны соймы. Од XVIII. стороча суть центром грекокатолицкой епархии.Ottův slovník naučný, том 15, с. 218.

Христианскый храм Св. Крижа быв освяченый в року 1090. В року 1257 Крижевци достали статус вольного кральовского вароша. В року 1299 ту держали первый хорватскый державный сойм, де собѣ выбрали князя Карла Алберта за хорватского краля  намѣсто мадярского краля Андраша III.Révai nagy lexikona, т. 12, с. 307.

Днешность
Назва Крижевци хоснуе ся в множинѣ, яко же варош ся створив споѣньом старшого Вышнього Крижевця з позднѣйше взниклым Нижным Крижевцьом.  В Крижевцях фунгуе высока школа земледѣлства, закладена еще в року 1860. Понеже варош оддаленый лем 57 км од Загреба, велика часть обывательства мать заробковы и штудийны можности в главном городѣ. Крижевци мають муниципалну плаварню, музей и галерею вытварного умѣня.Незыскова организация POINT.

Обывательство варошского ядра Крижевцьох — 11 231 особа. Ку варошской администрации належать еще 59 осад з обывательством од 8 до 546 особ, сумарно 9891 особа; въедно з ядром — 22 122 особы.

Вызнамны родаци
 Марко Крижевскый, святый римокатолицкой церкви

Жерела и одказы
 Ottův slovník naučný. Illustrovaná encyklopaedie obecných vědomostí. Díl 15. Vyd. J. Otto. V Praze, 1900. 
 Révai nagy lexikona. 12. köt. Révai Testvérek Irodalmi Intézet Részvénytársaság, Budapest, 1915. 

Катеґорія:Населены пункты Хорватии

Катеґорія:Населены пункты Хорватии
 Референции